সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ফ্রান্সিস ফোর্ড। ১৪ ডিসেম্বর, ১৮৯৪ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১ মার্চ, ১৮৯৫ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।

১৮৯৪-৯৫ মৌসুমের শীতকালে অ্যান্ড্রু স্টডার্টের অধিনায়কত্বে ইংল্যান্ড দলের সদস্যরূপে অস্ট্রেলিয়া গমন করেন। সেখানে তিনি পাঁচটি টেস্টে খেলেছিলেন। গিলবার্ট জেসপ তার সম্পর্কে মন্তব্য করেছিলেন যে, ফ্রান্সিস ফোর্ড তার দেখা সেরা বামহাতি ব্যাটসম্যান ছিলেন। সিডনি টেস্টে ১০ রানে জয় পায় তার দল। অস্ট্রেলিয়ার ৫৮৬ রানের বিপরীতে ইংল্যান্ড দল ফলো-অনের কবলে পড়ে। আলবার্ট ওয়ার্ড ও জে. টি. ব্রাউনের দূর্দান্ত ব্যাটিং ও তার ৪৮ রান দলকে ১৭৭ রানে এগিয়ে নিতে সহায়তা করে। এরপর ববি পিল ও জনি ব্রিগসের বোলিংয়ে অসম্ভব অর্জন করে তার দল।

আন্তর্জাতিক ক্রিকেট
প্রথম-শ্রেণীর ক্রিকেট
অবসর
শৈশবকাল